**Тақырып:** «Қиянат жасамау құндылығы»

**Құндылық:** Қиянат жасамау.

**Қасиеттер:** мейірімділік, жауапкершілік,қамқорлық,сыйластық.

**Мақсаты:** - қиянат жасамаудың аспектілері, ерекшеліктері туралы түсінік бере отырып, қиянат жасамау құндылығының мәнін ашу.

**Міндеттері.**

- Қиянат жасамаудың адами құндылық ретіндегі мәні мен мағынасын ұғындыру;

-оқушылардың жауапкершілік, сыйластыққа қасиеттерін дамыту;

-мейірімділікке, қамқорлыққа тәрбиелеу;

**Ресурстар:** (материалдар, дерексөздер)

**Сабақ барысы:**

**1. Ұйымдастыру кезеңі:** Оқушылармен сәлемдесу.

5 «Т» ережесін еске түсіру.

**2. Жағымды көңіл-күйге келу. «Нұрға бөлену».**

**3.Дәйек сөзбен жұмыс.**

«Барлық тірі тіршілік иелеріне әрекетпен, ойымен және сөзбен

зиян келтірмеу». Махатма Ганди

1. Дәйек сөздің мағынасын қалай түсінесіздер?

**4. Әңгімелесу. (жаңа ақпарат)**

-Қиянат жасамау яғни, өзгелерге зиян келтірмеу.

Төрт құндылықтың жиынтығынан тұрады. Қиянат жасамау Ақиқат,

Сүйіспеншілік, Дұрыс әрекет ету және Ішкі тыныштық

құндылықтары бар жерде ғана болады.

Біз сияқты жер бетіндегі барлық құбылыс бақытты болуға құқылы.

Оларға қандай да бір қиянат жасауға біздің құқымыз жоқ.

**Қиянат жасамаудың үш аспектісі:**

**1.Жеке тұлғалық** (бес сезім мүшесіне қатысты қиянат жасамау)

* Өтірік айту, дөрекі сөйлеу – тілге қиянат;
* Жаман сөз есту – құлаққа қиянат;
* Барлығынан жамандық көру – көзге қиянат;
* Жаман иіс иіскеу – мұрынға қиянат;
* Жаман әрекет жасау – тәнге қиянат.

**2.Әлеуметтік** (барлық адамдарға құрмет пен сүйіспеншілік

таныту, барлық діндер мен мәдениеттерді құрметтеу)

**3.Экологиялық** (табиғатпен үйлесімділіктегі өмір)

**Қиянат жасамаудың ерекшеліктері:**

* Барлық болмыстың бірлігін жете тусіну;
* Қиянат жасамау барлық затқа сүйіспеншілік ретінде көрініс береді;
* Қиянат жасамау барлық адамгершілік қасиеттерді қамтиды;
* Табиғатқа қатысты-бұл табиғаттағы тепе-теңдікті сақтау, табиғат заңдылықтар құрметтеу;
* Қиянат жасамау зиян келтірмеу дегенді қалай білдірмейді, ол-басқа адамдардың қайғы қасіретін жеңілдету үшін әрекет жасау.

**Қиянат жасаудың себептері:**

1.Сүйіспеншіліктің жетіспеуі;

2. Рухани-адамгершілік білімнің жетіспеуі;

3. Өзгеріске қарсылық ретіндегі қиянат;

4. Әлем туралы өзіндік түсінігіне сәйкес әлемді өзгерту ниетінен туындаған қиянат.

**Қиянат жасамаудың күші.**

Арун Ганди – Ганди атындағы Қиянат жасамау институтының негізігін

қалаушы Махатма Гандидің баласы. 9 маусымда Пуэрто Рико университетінде ол өзінің дәрісінде қиянат жасамау туралы келесі жағдайды әңгімелеп береді:

- Мен 16 жасымда ата-анаммен бірге атамның күшімен ашылған

институтта тұрдым. Ол қант плантациясының орталығында Оңтүстік

Африкада орналасқан. Біздің үйіміздің жанында көршілер болмады. Менің екі әпкем болды. Біз фильмді көру үшін және достармен кездесу үшін қалаға

барудың амалдарын үнемі іздестіретінбіз. Бір күні әкем конференцияға қатысу үшін оны қалаға апарып тастауды өтініп сұрайды. Мен осы сәтті пайдаланып киноға баруды ұйғардым. Қалаға баратынымды естіген анам маған азық-түліктің тізімін берді, ал әкем көлікті автосервиске көрсетуге алып барғанымды қалады. Таңертең әкемді конференцияға жеткіздім, ол маған: «Кешкісін сағат 5-те кездесіп, үйге бірге

қайтамыз» - деп, айтады.

Мен тез арада барлық тапсырмаларды орындадым және бірден жақын

жердегі кинотеатрға жөнелдім. Джон Уэйннің қатысуымен екі сериялы

киноны көріп, қатты қызығып уақытты байқамай қалдым. Есіме түскенде

сағат кешкі бес жарым болды. Гаражға барып, келіскен жерге жетем дегенше

сағат кешкі алты болды.

- «Неге кешіктің?» - деп, әкем ренжіп сұрады. Киноға барғанымды

айтуға қатты ұялдым, сөйтіп машина дайын болмағасын кешіктім деп өтірік

айттым. Бірақ әкем гаражға звондап алдын ала барлық жәйді біліп тұрған

екен. Осылайша менің өтірігімді шығарып, ол былай деді:«Менің тәрбие

беруімде бір нәрсе дұрыс болмай тұр, өйткені сен маған өтірік айта бастадын.

Мен өзімнің қателігімді түсіну үшін машинадан бас тартып үйге дейін

ойланып, жаяу 18 км қашықтықта жүріп барамын.»

Сонымен, ол қараңғы, жарығы жоқ және тегіс емес жолмен үйге жаяу

қайтады. Мен оны тастап кете алмадым. Бес жарым сағат бойына мен оның

соңынан машинамен еріп келдім. Осылайша менің өтірігімнің кесірінен әкем

өзін жазалайды. Сол сәттен бастап өтірік айтпауға өз-өзіме ант бердім. Мен

үнемі сол жағдайды есіме түсіремін. Егер әкем мені жазалағанда мүмкін мен

бұл жағдайды ұмытып, кетер ме едім. Бұл жағдай маған сабақ болмас еді.Мен сол жазаны бастан кешіріп, әрі қарай өтірік айтуды жалғастыратын

шығармын. Бірақ әкемнің қиянат жасамау арқылы маған тәрбие берудің осы

әрекеті үлкен күшке ие болды. Мен осы күнге дейін оны ұмыта алмаймын.

Қиянат жасамаудың күші осындай.

**Сұрақтар:**

1. Қиянат жасамау құндылығының мәні неде?

2. Неге қиянат жасамаудың күші зор?

3. Әңгімеде ұлы өзінің қателігін қалай түсіне білді?

4. Қиянат жасамау құндылығын тәжірибеде қолданудағы мысалдарды сипаттаңдар. Жауаптарыңды өмірден алынған оқиғалармен дәлелдеңдер.

**5. Шығармашылық іс-әрекет:**

3 топқа түстер арқылы бөлінеді.

1 топ: Ойларыңды жалғастыру. Қиянат жасамау

2 топ: ортаға жиналып жұмсак ойыншықты бір-біріне жалғау аркылы қиянат жамасау әрекеттерін айтады . -Жақсылықты көре білу – (көзге) қиянат жасамау -Дұрыс тамақтану – (денсаулығымызға) қиянат жасамау, -Жақсы әңгіме тыңдау –( құлағымызға) қиянат жасамау

3 топ: Тәжірибелік жұмыс. Стақандағы суға тұз салып, қүм салып, саз салап, араластырып қорытындысын шығару.

**6.Топпен ән айту.**

**7.Сабақтың қорытынды сәті:**

Жай, әсем музыка қойылады. Көзімізді жұмып, ішімізден «Мен

өмірді сүйемін, мен Отанымды, отбасымды, достарымды сүйемін»

деп айтыңыз бүгінгі сабағымыздан алған жақсы сөздерді,

қасиеттерді жүрегімізге салып, көкейімізге түйіп алайық. Бүгінгі

керемет сабақ үшін көп рахмет! Сабақ аяқталды. Сау болыңыздар!